નશો કરેલી હાલતમાં રીક્ષાને આડેધડ ચલાવીને ચાલકે ચોપાટી પાસે વીજથાંભલે રીક્ષાને ઠોકી દીધી હતી. તે ઘટનાને નજરે નિહાળનાર યુવાનોએ એવું જણાવ્યું હતું કે આ રીક્ષા બેફામ ચાલતી હતી અને થાંભલામાં ભટકાઈ હતી. ચાલકને ઈજા થતા અમે ત્યાં ગયા ત્યારે આ ચાલક બકબક કરતો હતો અને દારૂ બંધ થવો જોઈએ તેવું વારંવાર બોલતો હતો. આવા નશાખોર ચાલકો નિર્દોષ લોકોનો પણ ભોગ લઈ શકશે. આ તો સારૂં થયું કે આ નશાખોર રીક્ષાચાલકની વચ્ચે કોઈ બાળક કે નિર્દોષ વ્યક્તિઓ આવ્યા ન હતા. નહીંતર આ રીક્ષાચાલક તેને પણ હડફેટે લઈ લેત અને મોટી જાનહાનિ સર્જાઈ જાત.